Hun kom tidlig med i Arbeidernes ungdomsfylking, og ble valgt inn som det første kvinnelige kommunestyremedlemmet i Orkdal i 1956. Hun ble varaordfører i 1967, og rykket opp som ordfører ved Kolbjørn Larsens død i 1968. Hun ble gjenvalgt året etter, og var på denne tiden Norges eneste kvinnelige ordfører. Hun var også varaordfører i Sør-Trøndelag fylkeskommune og medlem i fylkesskolestyret.